
Rīgā 

Grozījumi Ministru kabineta 2002.gada 7.maija noteikumos Nr.180 "Noteikumi par nekustamā īpašuma nodokļa prognozi un saskaņošanu ar pašvaldībām"




(prot. Nr.22  28.§)

 

Izdoti saskaņā ar likuma 

"Par pašvaldību finanšu izlīdzināšanu" 

7.panta piekto daļu

 

Izdarīt Ministru kabineta 2002.gada 7.maija noteikumos Nr.180 "Noteikumi par nekustamā īpašuma nodokļa prognozi un saskaņošanu ar pašvaldībām" (Latvijas Vēstnesis, 2002, 70.nr.; 2005, 43.nr.; 2006, 200.nr.) šādus grozījumus:

 

1. Izteikt 3. un 4.punktu šādā redakcijā:

 

"3. Nodokli prognozē, izmantojot Valsts zemes dienesta oficiālo informā​ciju par katras pašvaldības administratīvajā teritorijā ar nodokli apliekamo nekustamo īpašumu objektu prognozētajām kadastrālajām vērtībām. Nodokļa prognozes aprēķinā ņem vērā Nekustamā īpašuma valsts kadastra informācijas sistēmā reģistrētos un pašvaldības rīcībā esošos datus par nodokļa objektiem un līdz taksācijas perioda 15.jūnijam normatīvajos aktos noteiktajā kārtībā apstiprināto kadastrālo vērtību bāzi.

 

4. Valsts zemes dienests aprēķina katras pašvaldības administratīvajā teritorijā esošo nekustamo īpašumu objektu prognozēto kadastrālo vērtību pēc nekustamo īpašumu stāvokļa uz taksācijas perioda 1.jūniju."

 

2. Izteikt II nodaļas nosaukumu šādā redakcijā:

 

"II. Nekustamā īpašuma nodokļa prognozes aprēķina sagatavošana".

 

3. Svītrot 5.punktu.

 

4. Izteikt 6.1.apakšpunkta ievaddaļu šādā redakcijā:

 

"6.1. līdz taksācijas perioda 1.maijam (pēc stāvokļa uz taksācijas perioda 1.aprīli) nākamā taksācijas perioda nodokļa prognozei informāciju par nekustamo īpašumu objektiem, ko neapliek ar nodokli vai apliek daļēji:".

 

5. Papildināt 6.1.5.apakšpunktu aiz skaitļa "6." ar vārdu un skaitli "un 20.".

 

6. Izteikt 6.1.7.3 apakšpunktu šādā redakcijā:

 

"6.1.7.3 biedrības un nodibinājumi, kuriem piederošās ēkas netiek apliktas ar nodokli atbilstoši likuma "Par nekustamā īpašuma nodokli" 1.panta otrās daļas 18.punktam;".

 

7. Papildināt noteikumus ar 6.1.9. un 6.1.10.apakšpunktu šādā redakcijā:

 

"6.1.9. Aizsardzības ministrija – par likuma "Par nekustamā īpašuma nodokli" 1.panta otrās daļas 19.punktā noteikto nekustamo īpašumu objektiem;

6.1.10. Uzņēmumu reģistrs – par uzņēmumiem (uzņēmējsabiedrībām), kuri pasludināti par maksātnespējīgiem;".

 

8. Izteikt 6.2.apakšpunktu šādā redakcijā:

 

"6.2. Valsts zemes dienests līdz taksācijas perioda 15.jūnijam iesniedz pašvaldībā šo noteikumu 7.punktā minētos Nekustamā īpašuma valsts kadastra informācijas sistēmas aktuālos datus (pēc stāvokļa uz taksācijas perioda 1.jūniju) par objektiem, kas apliekami ar nodokli (zemes vienībām, zemes vienību daļām, ēkām un telpu grupām), un to prognozētās kadastrālās vērtības."

 

9. Papildināt noteikumus ar 7.3.8.apakšpunktu šādā redakcijā:

 

"7.3.8. ar nodokli apliekamā platība."

 

10. Svītrot 7.4.apakšpunktu.

 

11. Izteikt 8.punkta ievaddaļu šādā redakcijā:

 

"8. Nodokļa aprēķināšanai Valsts zemes dienests papildus šo noteikumu 7.punktā minētajai informācijai pēc pašvaldību rakstiska pieprasījuma norāda šādu informāciju:".

 

12. izteikt 9. un 9.1 punktu šādā redakcijā:

 

"9. Pašvaldības saskaņā ar informāciju, kas saņemta no šo noteikumu 6.punktā minētajām institūcijām, un atbilstoši likuma "Par nekustamā īpašuma nodokli" prasībām aprēķina nodokļa ieņēmumu prognozi nākamajam taksācijas periodam, koriģē to ar iekasējamības koeficientu 0,9 un aizpildīto veidlapu (pielikums) līdz taksācijas perioda 7.augustam iesniedz Finanšu ministrijā. Prognozētā nodokļa apjomu pašvaldība samazina: 

9.1. par 100 procentiem no maksātnespējīgajiem uzņēmumiem aprēķinātā nodokļa summas;

9.2. par 100 procentiem no privatizējamiem uzņēmumiem (uzņēmējsa​biedrībām) aprēķinātās nodokļa summas, ja privatizējamam uzņēmumam (uzņēmējsabiedrībai) ir nodokļa parāds par pirmstaksācijas periodiem un privatizāciju veicošā iestāde ir lūgusi apturēt izpildes lietvedību par parāda piedziņu;

9.3. par 80 procentiem no speciālo ekonomisko zonu un brīvostu licencētajiem uzņēmumiem (uzņēmējsabiedrībām) aprēķinātās nodokļa summas (neņemot vērā atvieglojumus);

9.4. par 50 procentiem no politiski represētajām personām aprēķinātās nodokļa summas (neņemot vērā atvieglojumus).

 

9.1 Ja līdz taksācijas perioda 7.augustam (pasta zīmogs) pašvaldība nav iesniegusi Finanšu ministrijā šo noteikumu 9.punktā minēto informāciju, tad Finanšu ministrija tai aprēķina prognozēto nodokļa apjomu, palielinot iepriekšējam taksācijas periodam aprēķināto nodokļa prognozi par 25 %."

 

13. Svītrot 12.punktu.

 

14. Svītrot 13., 14., 15., 16., 17. un 18.punktu.

 

15. Izteikt 19. un 20.punktu šādā redakcijā:

 

"19. Finanšu ministrija līdz taksācijas perioda 15.augustam apkopo pašvaldības iesniegto un saskaņoto nodokļa prognozi, ja nepieciešams, pieprasot informāciju par nodokļa prognozes aprēķinu no pašvaldības un papildu informāciju no Valsts zemes dienesta. 

 

20. Ja pēc šo noteikumu 19.punktā minētās informācijas saņemšanas un izvērtēšanas Finanšu ministrija konstatē, ka pašvaldības aprēķinātā nodokļa ieņēmumu prognoze nākamajam taksācijas periodam ir nepamatoti samazināta un šīs kļūdas apmērs pārsniedz 10 % no aprēķinātās nodokļa prognozes, Finanšu ministrija nodokļa prognozi aprēķina atbilstoši šo noteikumu 9.1 punktā minētajam nosacījumam."

 

16. Svītrot 21.punktu.

 

17. Papildināt noteikumus ar pielikumu šādā redakcijā:

 

"Pielikums

Ministru kabineta

2002.gada 7.maija

noteikumiem Nr.180

 

	 
	izziņa 

	(pašvaldības nosaukums)
	 


par aprēķināto nekustamā īpašuma nodokļa ieņēmumu prognozi 
_____.gadam (latos)

 

	Par zemi
	Par ēkām
	Kopā

	 
	 
	 


 

	Pašvaldības domes (padomes) priekšsēdētājs
	 

	 
	(paraksts un tā atšifrējums)


 

___________________________________

                       (datums)"

 

 

Ministru prezidents                                                     I.Godmanis

 

Tieslietu ministrs                                                         G.Bērziņš

